કોંગ્રેસ પક્ષે ઘડેલી રણનીતિમાં એ વાત નીકળી કે વિજય માટે ૬૭ શહેરી અને ર૦ અર્ધ શહેરી બેઠકો ઉપર ધ્યાન આપવુ પડશે. અત્યારે ૪૬ શહેરી બેઠકોમાંથી કોંગ્રેસ પાસે માત્ર ચાર છે જયારે ૪ર બેઠકો પર ભાજપનો કબજો છે. અમદાવાદ, સુરત, રાજકોટ, ગાંધીનગર, બરોડા અને ભાવનગર જેવા શહેરી વિસ્તારોમાં ભાજપ પાસે વધુ બેઠક છે. ર૦૧રમાં સુરતમાં ૧૬માંથી ૧પ, અમદાવાદની ૧૭માંથી ૧પ, રાજકોટમાં ૪માંથી ૩, ગાંધીનગરની બંને બેઠકો, વડોદરાની તમામ પાંચ બેઠકો અને ભાવનગરની બંને બેઠકો ઉપર વિજય મેળવ્યો હતો.